CELEX: C2007/247/16
Language: fi
Date: 2007-10-20 00:00:00
Title: Asia C-364/07: Ennakkoratkaisupyyntö, jonka Monomeles Protodikeio Kerkyras (Kreikka) on esittänyt 2.8.2007 — Vassilakis Spyridon ym. v. Dimos Kerkyras

20.10.2007   
            
            
               FI
            
            
               Euroopan unionin virallinen lehti
            
            
               C 247/12
            
         Ennakkoratkaisupyyntö, jonka Monomeles Protodikeio Kerkyras (Kreikka) on esittänyt 2.8.2007 — Vassilakis Spyridon ym. v. Dimos Kerkyras
   (Asia C-364/07)
   (2007/C 247/16)
   Oikeudenkäyntikieli: kreikka
   Ennakkoratkaisua pyytänyt tuomioistuin
   Monomeles Protodikeio Kerkyras
   Pääasian asianosaiset
   
      Kantajat: Vassilakis Spyridon ym.
   
      Vastaaja: Dimos Kerkyras
   Ennakkoratkaisukysymykset
   
               1)
            
            
               Onko kansallisen tuomioistuimen tulkittava kansallista oikeuttaan — niin pitkälti kuin mahdollista — yhdenmukaisesti direktiivin kanssa, joka on pantu täytäntöön sen kansallisessa oikeusjärjestyksessä vasta määräajan jälkeen, siitä ajankohdasta alkaen, a) jona direktiivi tuli voimaan, vai b) jona määräaika, jossa direktiivi oli pantava täytäntöön kansallisessa oikeudessa, oli tuloksettomasti päättynyt, vai c) jona kansallinen täytäntöönpanotoimenpide tuli voimaan?
            
         
               2)
            
            
               Onko EAY:n, UNICE:n ja CEEP:n tekemän määräaikaista työtä koskevan puitesopimuksen, joka on neuvoston direktiivin 1999/70 (EYVL L 175, 10.7.1999, s. 43) erottamaton osa, 5 lausekkeen 1 kohtaa tulkittava siten, että perusteltu syy jatkuvasti uudistaa tai tehdä perättäisiä määräaikaisia työsopimuksia voi olla paitsi syy, joka liittyy tehdyn työn luonteeseen, lajiin tai ominaisuuksiin, tai muut samankaltaiset syyt, myös jo pelkästään se, että lain tai asetuksen säännöksessä edellytetään työsopimuksen tekemistä määräaikaisena?
            
         
               3)
            
            
               Voidaanko EAY:n, UNICE:n ja CEEP:n tekemän määräaikaista työtä koskevan puitesopimuksen, joka on neuvoston direktiivin 1999/70 (EYVL L 175, 10.7.1999, s. 43) erottamaton osa, 5 lausekkeen 1 ja 2 kohtaa tulkita siten, että kansalliset säännökset, joiden mukaan määräaikaisia työsopimuksia tai työsuhteita pidetään perättäisinä vain silloin, jos niiden väliin jäävä aika ei ylitä kolmea kuukautta, ja joissa säädetään työntekijän hyväksi tehtävästä olettamasta perättäisten määräaikaisten työsopimusten tai työsuhteiden tunnustamiseksi toistaiseksi voimassa oleviksi, tukeutuvat väistämättä edellä mainittuun edellytykseen?
            
         
               4)
            
            
               Onko yhteisön oikeuden tehokkuusperiaatteen ja EAY:n, UNICE:n ja CEEP:n tekemän määräaikaista työtä koskevan puitesopimuksen, joka on neuvoston direktiivin 1999/70 (EYVL L 175, 10.7.1999, s. 43) erottamaton osa, 5 lausekkeen 1 ja 2 kohdan tavoitteen kanssa sopusoinnussa kansallisessa säännöksessä eli lain 2190/1994 21 §:ssä säädetty kielto muuttaa toistaiseksi voimassa olevaksi sopimukseksi perättäisiä määräaikaisia työsopimuksia, jotka on kyllä tehty määräaikaisina työantajan poikkeuksellisten tai kausiluontoisten tarpeiden kattamiseksi mutta jotka tosiasiallisesti on tehty sen pysyvien ja jatkuvien tarpeiden kattamiseksi?
            
         
               5)
            
            
               Onko yhteisön oikeuden tehokkuusperiaatteen ja EAY:n, UNICE:n ja CEEP:n tekemän määräaikaista työtä koskevan puitesopimuksen, joka on neuvoston direktiivin 1999/70 (EYVL L 175, 10.7.1999, s. 43) erottamaton osa, 5 lausekkeen 1 ja 2 kohdan tavoitteen kanssa sopusoinnussa se, että kyseisen direktiivin täytäntöönpanemiseksi annetun kansallisen säännöksen nojalla lopullinen arvio siitä, onko määräaikaisten sopimusten muuttaminen toistaiseksi voimassa oleviksi mahdollista vai ei, kuuluu riippumattomalle hallintoviranomaiselle nimeltään Anotato Symvoulio Epilogis Prosopikous (ylin henkilöstövalintalautakunta; ASEP)?